text: Læsø Kommunes klima
  
  publiceret: 2016-09-01 00:00:00
  Da Læsø ligger langt fra store landområder, er øens klima betinget af havets variationer, som temperaturmæssigt er ret små. Om vinteren er havet forholdsvis varmt, hvilket kan give snebyger, når kold luft blæser ned fra nord. Efter vinteren giver det kolde hav et koldt forår med havgus, mens sommerens opvarmning af havet giver varme langt hen på efteråret. Øens lille størrelse og begrænsede højdeforskelle medfører, at klimaet på de forskellige dele af øen ikke adskiller sig meget fra hinanden.
  Med 1.951 solskinstimer i gennemsnit om året er Læsø landets solrigeste kommune; en rekord, som ikke mindst skyldes lævirkningen fra de norske fjelde. Marts er den solrigeste måned med 164 solskinstimer, mens juli er både øens vådeste og varmeste måned.
  Læs mere om natur og landskab i Læsø Kommune
  Læs også om
  Se alle artikler om Klima